Nytt vitne fordømmer «falsk fortelling» om ukrainsk innblanding i 2016-valget
Det åpne høringene torsdag er de femte og siste planlagte utspørringene i Demokratenes arbeid med å bygge opp en mulig riksrettstiltale mot presidenten. En tidligere Russland-rådgiver i Det hvite hus, Fiona Hill, og en ansatt ved den amerikanske ambassaden i Ukraina, David Holmes, vitner i riksrettsprosessen mot president Donald Trump.Hill arbeidet som Trumps Russland-rådgiver frem til hun sluttet i sommer. I en lukket høring har Hill tidligere forklart hvordan hennes sjef, nasjonal sikkerhetsrådgiver John Bolton, avbrøt et møte med ukrainere som var på et besøk i Det hvite hus da USAs EU-ambassadør Gordon Sondland begynte å spørre dem om «etterforskninger». Bolton er blant dem som har nektet å vitne i etterforskningen etter ordre fra Trump, mens Sondland vitnet onsdag. les ogsåI sin åpningsuttalelse fordømte Hill den «falske fortellingen» som Trump og republikanerne fremmet om at Ukrainia blandet seg inn i det amerikanske presidentvalget i 2016. I likhet med flere amerikanske etterretningstjenester slo hun fast at det var Russland – og ikke Ukraina – som sto bak kampajen. Hun advarte om at russiske myndigheter forbereder seg på å gjør det samme fram mot valget i USA neste år. – I løpet av denne etterforskningen, ber jeg deg om å ikke fremme politisk drevne usannheter som så tydelig fremmer russiske interesser. Disse fortellingene er skadelige, sa hun under høringen. Her kan du lese Fiona Hills åpning under høringene torsdag.Hill vitner sammen med Holmes, fra den amerikanske ambassaden i Ukraina, som havnet i midten av riksrettsprosessen etter at han fortalte sjefen sin, USA-diplomat Bill Taylor, at han hadde overhørt en samtale mellom Trump og Sondland i juli. Holmes sa at Sondland kom med et stikk mot Trumps personlige advokat Rudy Giuliani sine forsøk på å påvirke USAs utenrikspolitikk mot Ukraina under et møte i mai. les også– Min erindring er at ambassadør Sondland sa, «Søren Rudy. Hver gang Rudy blir involvert, roter han til alt,» sa Holmes i sin åpningsuttalelse torsdag. Situasjonen i ambassaden i Ukraina «forandret seg dramatisk» i mars. – Vår støtte til ukrainsk demokratisk motstand mot russisk aggresjon, ble overskygget av en politisk agenda promotert av tidligere borgermester i New York, Rudy Giuliani, og tjenestemenn som opererte med en tydelig kanal til Det hvite hus, sa Holmes videre.I sitt vitnemål onsdag forklarte Sondland at han mener president Trump holdt tilbake militærhjelp til Ukraina, og Trump utsatte et toppmøte for å presse fram etterforskning av presidentens politiske rivaler i Biden-familien. Giulianis forsøk på å presse Ukraina til å etterforske Biden-familien bekreftes av de to nye vitnenene. Joe Biden kan bli Trumps motstander i presidentvalget i USA neste år. Hill fortalte at Giuliani fremmet saker som etter hennes syn «kunne hjemsøke oss på et senere tidspunkt». – Og jeg føler det er der vi er i dag, la hun til under høringen. Trump selv har avvist at han forsøkte å presse Ukraina til å starte etterforskninger.Demokratenes Adam Schiff leder etterretningskomiteen i Representantenes hus. Etter vitnemålene torsdag, vektlegger han at anklagene mot presidenten er alvorlige. – Presidenten tror at han er over loven, uten ansvar. I mine øyne finnes det ikke noe farligere enn en uetisk president som tror at de er over loven, sa Schiff før han avsluttet høringen.
En Russland-ekspert og en amerikansk diplomat inntok vitneboksen torsdag i riksrettsprosessen mot president Donald Trump.